

Előterjesztés Zalakaros Város Önkormányzata Képviselőtestülete 2023. június 29-én tartandó ülésére

[bookmark: _Hlk137732393]Tárgy: Az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosítása
Előterjesztést készítette: Torma László aljegyző

Tisztelt Képviselőtestület! 

A hulladékról szóló 2012. évi CLXXXV. törvény (a továbbiakban: Ht.) módosítása alapjaiban érinti az önkormányzatok hulladékgazdálkodással kapcsolatos feladatait.
A hulladékgazdálkodási közszolgáltatási tevékenységet 2023. július 1-től az állam saját hatáskörben látja el az újonnan kialakítandó koncessziós rendszer bevezetésével.
A helyi önkormányzatokra vonatkozó szabályok 2023. július 1-től a fenti, alapjaiban teljesen új rend szerint működő hulladékgazdálkodás miatt alapvetően megváltoznak.
A Ht. 35. § (1) bekezdésében a helyi önkormányzatok által szabályozandó feladatok közül kizárólag az elhagyott hulladékkal kapcsolatos rendelkezés marad hatályban:
„A települési önkormányzat képviselő-testülete önkormányzati rendeletben állapítja meg:
h) az elhagyott hulladék felszámolásához szükséges helyi intézkedések körét.”
Módosul a Ht. 88. § (4) bekezdése is, a felhatalmazó rendelkezések közül csak az alábbi rendelkezés marad hatályban:
„(4) Felhatalmazást kap a települési önkormányzat képviselő-testülete, hogy rendeletben állapítsa meg:
c) a közterület tisztán tartására vonatkozó részletes szabályokat;”

[bookmark: _Hlk137040469]Ezzel párhuzamosan a fenti időponttól megszűnik a települési önkormányzat hulladékgazdálkodási közszolgáltatás megszervezésével kapcsolatos feladata, a Ht. szerinti hulladékgazdálkodási közfeladat az állam kizárólagos gazdasági tevékenysége lesz. Az állami hulladékgazdálkodási közfeladat magában foglalja az eddig önkormányzati felelősségi körbe tartozó hulladékgyűjtést, szállítást, továbbá ezek mellett az előkezelést és a hulladékkal való kereskedést is.
[bookmark: _Hlk137041510]A helyi önkormányzatoknak kizárólag az elhagyott hulladékkal kapcsolatos szabályokat kell önkormányzati rendeletben rögzíteniük. A többi felhatalmazó rendelkezés hatályon kívül helyezésével az önkormányzati rendeleteket úgy kell módosítani, hogy megfeleljenek a megmaradó felhatalmazásnak, ugyanakkor a korábbi felhatalmazó rendelkezések alapján meghozott helyi szabályokat hatályon kívül kell helyezni.
A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontja alapján a települési önkormányzatok feladata marad a köztisztasági feladatok ellátása, ugyanakkor az eddigi 19. pont, amely a hulladékgazdálkodást a helyben biztosítható közfeladatok körében ellátandó helyi önkormányzati feladatként szabályozta, 2023. július 1. napjától már nem lesz hatályos.
A fentiek alapján 2023. július 1-ig az önkormányzati rendeleteket módosítani szükséges, erre tekintettel az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosítását javasolja az előterjesztés a Képviselőtestület számára.


Rendeleti javaslat:

Zalakaros Város Önkormányzata Képviselőtestülete megalkotja a …../2023 (……) önkormányzati rendeletét az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosításáról.

Zalakaros, 2023. június 15.			                    
                                                                                                        Novák Ferenc
					           polgármester


Zalakaros Város Önkormányzata Képviselőtestülete
…../2023.(…...) önkormányzati rendelete
[bookmark: _Hlk137732695][bookmark: _Hlk137735687]az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosításáról


[bookmark: _Hlk137037159][bookmark: _Hlk137732758]Zalakaros Város Önkormányzata Képviselőtestülete a hulladékról szóló 2012. évi CLXXXV. törvény 35. § (1) bekezdés h) pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában meghatározott feladatkörében eljárva a következőket rendeli el:


1.§

Az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet bevezető része helyébe a következő rendelkezés lép:
„Zalakaros Város Önkormányzata Képviselőtestülete a hulladékról szóló 2012. évi CLXXXV. törvény 35. § (1) bekezdés h) pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontjában meghatározott feladatkörében eljárva a következőket rendeli el:”


2.§

Hatályát veszti az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet
a)	1–3. §-a,
b)	4. §-a,
c)	5. §-a,
d)	6. §-a,
e)	7. §-a,
f)	8. §-a,
g)	9. §-a,
h)	10. §-a,
i)	11-14. §-a,
j)	15-16. §-a,
k)	17. §-a,
[bookmark: _Hlk137735361]l)	18. §-a,
m)        19. §-a,
n)         1. melléklete,
o)         2. melléklete.



3. §

Ez a rendelet 2023. július 1. napon lép hatályba.



Előzetes hatásvizsgálat

az önkormányzati hulladékgazdálkodási közfeladatról szóló 19/2018. (XII.14.)  önkormányzati rendelet módosításához

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § (2) bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 
A rendelet tervezet a magasabb szintű jogszabályi rendelkezéseknek való megfelelést szolgálja, közvetlen társadalmi, gazdasági és költségvetési hatása nincs. A Ht. szerinti hulladékgazdálkodási közfeladat az állam kizárólagos gazdasági tevékenysége lesz.

Környezeti, egészségi körülmények: 
A rendeletben foglaltak végrehajtásának közvetlen egészségügyi, környezetre gyakorolt hatása nem jelentkezik.

Adminisztratív terheket befolyásoló hatása: 
A rendelet módosítása az adminisztratív terhek tekintetében nem jelent változást.

Egyéb hatása: Nincs.

A rendelet megalkotásának szükségessége: 
A rendelet megalkotását a magasabb szintű jogszabályokkal való összhang teszi szükségessé.

A rendelet megalkotása elmaradása esetén várható következmények: 
A jogalkotás elmaradása esetén a Kormányhivatal részéről törvényességi felügyeleti intézkedés várható.

A rendelet alkalmazásához szükséges feltételek:
A rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.


Zalakaros, 2023. június 15.
							      	Horváth Attila					jegyző











Indokolás az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosításához




Általános indokolás

A hulladékról szóló 2012. évi CLXXXV. törvény (a továbbiakban: Ht.) módosítása alapjaiban érinti az önkormányzatok hulladékgazdálkodással kapcsolatos feladatait.
A hulladékgazdálkodási közszolgáltatási tevékenységet 2023. július 1-től az állam saját hatáskörben látja el az újonnan kialakítandó koncessziós rendszer bevezetésével.
A helyi önkormányzatokra vonatkozó szabályok 2023. július 1-től a fenti, alapjaiban teljesen új rend szerint működő hulladékgazdálkodás miatt alapvetően megváltoznak.
A Ht. 35. § (1) bekezdésében a helyi önkormányzatok által szabályozandó feladatok közül kizárólag az elhagyott hulladékkal kapcsolatos rendelkezés marad hatályban:
„A települési önkormányzat képviselő-testülete önkormányzati rendeletben állapítja meg:
h) az elhagyott hulladék felszámolásához szükséges helyi intézkedések körét.”
Módosul a Ht. 88. § (4) bekezdése is, a felhatalmazó rendelkezések közül csak az alábbi rendelkezés marad hatályban:
„(4) Felhatalmazást kap a települési önkormányzat képviselő-testülete, hogy rendeletben állapítsa meg:
c) a közterület tisztán tartására vonatkozó részletes szabályokat;”

Ezzel párhuzamosan a fenti időponttól megszűnik a települési önkormányzat hulladékgazdálkodási közszolgáltatás megszervezésével kapcsolatos feladata, a Ht. szerinti hulladékgazdálkodási közfeladat az állam kizárólagos gazdasági tevékenysége lesz. Az állami hulladékgazdálkodási közfeladat magában foglalja az eddig önkormányzati felelősségi körbe tartozó hulladékgyűjtést, szállítást, továbbá ezek mellett az előkezelést és a hulladékkal való kereskedést is.
A helyi önkormányzatoknak kizárólag az elhagyott hulladékkal kapcsolatos szabályokat kell önkormányzati rendeletben rögzíteniük. A többi felhatalmazó rendelkezés hatályon kívül helyezésével az önkormányzati rendeleteket úgy kell módosítani, hogy megfeleljenek a megmaradó felhatalmazásnak, ugyanakkor a korábbi felhatalmazó rendelkezések alapján meghozott helyi szabályokat hatályon kívül kell helyezni.
A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontja alapján a települési önkormányzatok feladata marad a köztisztasági feladatok ellátása, ugyanakkor az eddigi 19. pont, amely a hulladékgazdálkodást a helyben biztosítható közfeladatok körében ellátandó helyi önkormányzati feladatként szabályozta, 2023. július 1. napjától már nem lesz hatályos.


Részletes indokolás


1.§-hoz


A bevezető rész nem felel meg a jogszabályszerkesztésről szóló 61/2009. (XII. 14.) IRM rendelet követelményeinek, a módosítási javaslat ezt rendezi.

2.§-hoz
Hatályon kívül helyező rendelkezést tartalmaz, a helyi önkormányzatoknak kizárólag az elhagyott hulladékkal kapcsolatos szabályokat kell önkormányzati rendeletben rögzíteniük. A többi felhatalmazó rendelkezés hatályon kívül helyezésével az önkormányzati rendeleteket úgy kell módosítani, hogy megfeleljenek a megmaradó felhatalmazásnak, ugyanakkor a korábbi felhatalmazó rendelkezések alapján meghozott helyi szabályokat hatályon kívül kell helyezni.

3. §-hoz

Hatályba léptető rendelkezést tartalmaz.

